text: Velkommen med gratis benzin og frokost 
  09 januar 2010 kl. 12.23
  Tilflyttere til Aabenraa tilbydes en velkomstpakke med tilbud om bla. gratis benzin, gratis frokost og gratis familie-fotografering.
  Kommunen har i samarbejde med det lokale erhvervsliv netop lanceret 3. udgave af velkomstpakken, der rummer ikke færre end 135 forskellige tilbud.
  Formålet er at få tilflyttere til at føle sig velkomne og blive fortrolige med det lokale erhvervs- og foreningsliv.
  Andre steder oplever tilflyttere, at den første kontakt med deres nye kommune er en regning - I Aabenraa bliver de derimod modtaget med gaver, fortæller borgmester Tove Larsen.
  